Подобрение за removeExtraSpace

В руби, имената на методите по конвенция са разделени с подчертавки. Тоест, добре е метода да се казва `remove_extra_space`, вместо `removeExtraSpace`. Това не е твърдо правило, но е почти задължително при работа с други хора да се спазват подобни конвенции.

Друга промяна, която този pull request прави, е да връща нов низ, вместо да променя `text`. Метода `sub!` променя обекта и след това все пак го връща. Това означава, че оригиналния обект вече е променен и може да създаде проблеми по-нататък. Примерно:

``` ruby
example_with_space = "foo bar \r\n"
example_without_space = remove_extra_space(example_with_space)

# Изненада: example_with_space вече му липсва интервала:
puts example_with_space #=> "foo bar\r\n"
```

Затова е добра идея методи с `!`, които променят обекта, да се избягват.

Между другото, не съм проверил всички тия неща, които говоря, така че не ми се доверявайте напълно ;). Проверете сами и ме поправяйте.